vom 28. Juni 1866. 431 



te meum aequi quaeso bonique consule et Laurinium tuum ma- 

 gis ac magis amare pergito. Brugis XI Februar. (1558). 



Tuus ex animo dum suus 

 M. Laurinus. 

 Fr(ater) Guido te ex animo salutat. Iacobum pictorem 

 rogo aliquando de meis rebus absolvendis interpelles. 



Optimo atque eruditissimo viro dfio Stephano Piggio in 

 familia R imi Atrebaten. Bruxellae. 



III. M. Laurinus Pighio. 

 Nummos illos tuos, optime amicissimeque Pighi, quos nuper 

 isthinc mecum abstuli transfusurus illos in plumbum, prius ad 

 te fueram remissurus, nisi contigisset me tardius Brugas reverti 

 quam cogitaram idque quod Mechliniae tum et Antwerpiae et 

 Gandavi inter reditum me oportuerit aliquantulum diutius opi- 

 nione haerere. Cum itaque domum reversus intellexissem, 

 Smetium nostrum statim a feriis bisce pascalibus ad te pro- 

 fectionem instituere: nulli visus sum mihi tutius eos committere 

 potuisse, maxime cum tabellarius noster qui statis temporibus 

 ultro citroque hinc Bruxellas commeat, non esset tum ad manus 

 ut eos potuerim prius remittere. Quare si opinione aut ex- 

 pectatione tua tardius redierint, ignosces mihi. Numerus eorum 

 erat XXI: qui autem illi fuerint, videbis in Elencho illo a me 

 descripto quem tibi reliqui, scilicet illi quibus asteriscus in 

 margine appositus est. Quo autem nitidius transfundi possent, 

 repurgavi illos a sordibus, quae inhaerebant, sed ita caute et 

 religiöse ut nihil laeserim eorum quae solent antiquitati et 

 numis gratiam aliquam et elegantiam conciliare. Qualis est 

 aerugo illa viridis in superficie , quam antiquarii vermicem ap- 

 pellant, quemadmodum potes videre, sed solum sustuli super- 

 flua, quae subtilitates et literas pene obscuraverant. Velim 

 autem per Smetium nostrum ad me mittas reliquum illud 

 nummorum tuorum quos desiderabam ad transfundenda ex- 

 emplaria, illos potissimum quos in hac schedula hisce literis 

 inclusa descripsi. Quos quamprimum ad te remisero, et ma- 

 turius uti spero quam istos. Mitto simul ad te numos aliquot 

 consulares, quos a reditu meo acquisivi; si qui sunt qui pro- 

 posito tuo videbuntur servire iis utaris quamdiu videbitur; si 



